**У Србији су се свадбе углавном дешавале у јесен,** кад се заврше пољски радови. Народни обичаји се разликују у различитим крајевима Србије.

|  |  |
| --- | --- |
| О времену пре просидбе Вук Караџић је записао да „доста пута испросе девојку, а нити је момак видео њу, ни она њега, него се родитељи гледају и договарају“. Приликом одабира невесте важно је да се удаја одвија по реду јер „не бива да се уда млађа пре старије“. |  |
| Обичај је да младу дарују будући свекар и свекрва (младожењини отац и мајка), кумови, девер, а вереник вереничким прстеном. Млада такође дарује младожењину фамилију. |  |
| Младина капија се украшава цвећем. Рузмарином и цвећем ките се сви сватови. |  |
| Када младожења иде по младу, обичај је да таст (младин отац) постави јабуку на највише дрво у дворишту. Младожења не може да одведе младу док пушком не погоди јабуку. |  |
| На дан свадбе, сватови одлазе по младу, где се она „откупљује” новцем и дукатима. Некада су те своте биле велике, али је кнез Александар Карађорђевић 1846. издао наредбу којом се откуп укида. Данас су остале шале у виду симболичног откупа младе. |  |
| Девер (ручни девер –младожењинин брат) преузима невесту. Од тренутка кад је преузме од њеног брата па све до самог чина венчања, девер пази младу као „очи у глави". |  |
| Сватовска поворка се креће уз буку: „Гором иду Петрови сватови,/ Гором иду, гора јектијаше,/ Пољем иду, поље звечијаше,/ Селом иду, село страх имаше,/ Од љепоте господе сватова“. |  |
| Кум, девер, барјактар (младожењинин друг или рођак који носи барјак) и стари сват (обично најстарији неожењени члан из младожењине фамилије), обавезни су у свадбеној поворци. |  |
| Када млада дође испред младожењине куће после венчања, баца сито са житом преко крова куће, као и жито у четири угла куће, да буде здравља и весеља, а година родна. |  |
| Пре него што уђе у кућу, млада узима накоњче (најмлађе дете из младожењине фамилије) у наручје и подиже га три пута увис према сунцу како би имали пуно лепе и здраве деце. |  |
| На кућном прагу млада просипа воду или вино, обилази око огњишта и подстиче ватру: „Улезе сунце у кућу,/ огреја кућу свекрову;/ са собом срећу донела,/ кроз кућу срећу делила“. |  |

Распореди речи у табелу тако да одговарају садржају колоне: **гађање** **јабуке, даривање, просидба, бацање сита, на прагу новог дома, откуп, накоњче, сватовска поворка, кићење, ручни девер, баркактар и стари сват.** Напиши у свесци за које ти свадбене обичаје знаш.

**У Србији су се свадбе углавном дешавале у јесен,** кад се заврше пољски радови. Народни обичаји се разликују у различитим крајевима Србије.

|  |  |
| --- | --- |
| О времену пре просидбе Вук Караџић је записао да „доста пута испросе девојку, а нити је момак видео њу, ни она њега, него се родитељи гледају и договарају“. Приликом одабира невесте важно је да се удаја одвија по реду јер „не бива да се уда млађа пре старије“. |  |
| Обичај је да младу дарују будући свекар и свекрва (младожењини отац и мајка), кумови, девер, а вереник вереничким прстеном. Млада такође дарује младожењину фамилију. |  |
| Младина капија се украшава цвећем. Рузмарином и цвећем ките се сви сватови. |  |
| Када младожења иде по младу, обичај је да таст (младин отац) постави јабуку на највише дрво у дворишту. Младожења не може да одведе младу док пушком не погоди јабуку. |  |
| На дан свадбе, сватови одлазе по младу, где се она „откупљује” новцем и дукатима. Некада су те своте биле велике, али је кнез Александар Карађорђевић 1846. издао наредбу којом се откуп укида. Данас су остале шале у виду симболичног откупа младе. |  |
| Девер (ручни девер –младожењинин брат) преузима невесту. Од тренутка кад је преузме од њеног брата па све до самог чина венчања, девер пази младу као „очи у глави". |  |
| Сватовска поворка се креће уз буку: „Гором иду Петрови сватови,/ Гором иду, гора јектијаше,/ Пољем иду, поље звечијаше,/ Селом иду, село страх имаше,/ Од љепоте господе сватова“. |  |
| Кум, девер, барјактар (младожењинин друг или рођак који носи барјак) и стари сват (обично најстарији неожењени члан из младожењине фамилије), обавезни су у свадбеној поворци. |  |
| Када млада дође испред младожењине куће после венчања, баца сито са житом преко крова куће, као и жито у четири угла куће, да буде здравља и весеља, а година родна. |  |
| Пре него што уђе у кућу, млада узима накоњче (најмлађе дете из младожењине фамилије) у наручје и подиже га три пута увис према сунцу како би имали пуно лепе и здраве деце. |  |
| На кућном прагу млада просипа воду или вино, обилази око огњишта и подстиче ватру: „Улезе сунце у кућу,/ огреја кућу свекрову;/ са собом срећу донела,/ кроз кућу срећу делила“. |  |

Распореди речи у табелу тако да одговарају садржају колоне: **гађање** **јабуке, даривање, просидба, бацање сита, на прагу новог дома, откуп, накоњче, сватовска поворка, кићење, ручни девер, баркактар и стари сват.** Напиши у свесци за које ти свадбене обичаје знаш.